Ein vuhs zeinē rappē ſpꝛach
Ein vuhs zeinē rappē ſpꝛach·
d̾ hoh vf einē bǒme ſas·
vn̄ trůg einē keſe ī ſinē ſnabele·
her rappe ir ſint gar klv̊g·
ſo ſchoͤnē vogel ich nie geſach·
nie lerke noh galand̾ bas·
geſang dāne ir· ſvs ich niht zabel·
ich hoꝛt es g̾ne genv̊g·
d̾ rappe dvr dē valſchē pꝛis·
mit lut̾ ſtīme im ſinē ſang erboꝛte·
deſ viel d̾ keſe im vnders ris·
in krift d̾ vuhs dē ſang er gerne hoꝛte·
ſvs gebēt gv̊t toͤꝛſch̾ h̾rē vil·
dvr valſches lop dur ſmeichē liegē triegē·
wol fuͤget dē affen toꝛē ſpil·
es gebēt die narrē gerne ir gůt dē giegē·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse